OPĆINSKOM SUDU U ……………
Pravna stvar:
Tužitelj: ............................ iz ………….. OIB ……………..
Tuženik: ........................... iz …………...  OIB ………………
TUŽBA
radi zaštite od uznemiravanja s prijedlogom za određivanje privremene mjere
dvostruko 

vrijednost spora: ................ EUR
1. Tužitelj je vlasnik obiteljske kuće sa okućnicom u mjestu ......................, na adresi ......................, koja je upisana u z.k. ul. .......... k.o. .............. kao č.k. br. .............. Tuženik je vlasnik susjedne nekretnine – kuće s poslovnim prostorom u prizemlju, broj .........., u ......................, u kojem prostoru posluje ugostiteljski objekt (disco bar) pod nazivom „......................".

Dokaz: preslika izvatka iz zemljišne knjige za z.k. ul. .............. k.o. .............., u privitku pod A)

saslušanje stranaka

2. U proljeće .................. godine tuženik je u prizemlju svoje kuće otvorio ugostiteljski objekt – disco bar, za koji prema vlastitim navodima posjeduje sve dozvole potrebne za obavljanje ugostiteljske djelatnosti. Od otvaranja pa do dana podnošenja ove tužbe, tuženik iz navedenog objekta redovito, osobito petkom i subotom, a učestalo i drugim danima u tjednu, pušta glasnu (pojačanu) glazbu koja traje do .......... sati iza ponoći. Gosti tuženikova lokala zadržavaju se i ispred njega te na obližnjem parkiralištu uz među s nekretninom tužitelja, gdje glasno razgovaraju, viču i bučno pale motore svojih vozila, sve u kasnim noćnim satima.

Dokaz: svjedok ......................, uviđaj na licu mjesta, vještačenje po sudskom vještaku akustičke struke

3. Tužitelj je tuženika u više navrata usmeno upozorio na prekomjernu buku (dana .................., .................. i ..................), na što mu je tuženik odgovorio da lokal posjeduje sve potrebne dozvole te da ima ugrađenu odgovarajuću zvučnu izolaciju, zbog čega odbija poduzeti bilo kakve dodatne mjere. Tužitelj mu je dana .................. uputio i pisanu opomenu putem .................., pozivajući ga da otkloni uzroke uznemiravanja, na koju tuženik nije odgovorio. Tužitelj se obratio i nadležnom komunalnom redarstvu Grada .................. dana .................., o čemu je zaprimio .................., a čiji je ishod bio: .................. .

Dokaz: preslika pisane opomene od .................. s dokazom dostave, preslika podneska i zapisnika nadležnog inspekcijskog tijela, saslušanje stranaka

4. Zvučna izolacija tuženikova ugostiteljskog objekta, suprotno njegovim tvrdnjama, nedostatna je za razinu buke koja se u njemu proizvodi, a otvorena ulazna vrata lokala tijekom rada dodatno pogoduju širenju zvuka prema okolnim nekretninama. Uslijed toga buka iz tuženikova lokala jasno se čuje ne samo na nekretnini tužitelja, koja s tuženikovom nekretninom graniči, nego i u kućama na početku ulice, udaljenim oko 200 metara od tuženikove nekretnine. Takva razina buke očito prelazi mjeru uobičajenu s obzirom na mjesne prilike i namjenu predmetnog prostora, odnosno premašuje najviše dopuštene razine buke propisane Pravilnikom o najvišim dopuštenim razinama buke s obzirom na vrstu izvora buke, vrijeme i mjesto nastanka („Narodne novine" br. 143/21), donesenim na temelju Zakona o zaštiti od buke („Narodne novine" br. 30/09, 55/13, 153/13, 41/16, 114/18 i 14/21), za zonu u kojoj se nekretnine stranaka nalaze.

Dokaz: vještačenje po sudskom vještaku akustičke struke (mjerenje razine buke na granici/pročelju nekretnine tužitelja), uviđaj na licu mjesta, svjedok ....................
5. Opisanim postupanjem tuženik tužitelju onemogućava mirno korištenje njegove nekretnine i redoviti odmor, osobito u noćnim satima, čime tužitelj trpi trajno i ponavljano uznemiravanje u izvršavanju svog prava vlasništva. Uznemiravanje traje već dulje vrijeme i nastavlja se, zbog čega tužitelj ima pravni interes ne samo za podnošenje ove tužbe, nego i za određivanje privremene mjere do pravomoćnog okončanja postupka, jer bi mu se u protivnom i dalje nanosila šteta koju bi bilo teško naknaditi.

6. Sukladno čl. 110. st. 1. i st. 4. Zakona o vlasništvu i drugim stvarnim pravima („Narodne novine" br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17 – dalje: ZV), vlasnik nekretnine nije dužan trpjeti da ga netko bez posebne pravne osnove uznemirava time što posebnim uređajima ili na drugi način neposredno odašilje na njegovu nekretninu dim, neugodne mirise, čađu, otpadne vode, potrese, buku i slično (neposredne imisije), pa je ovlašten zahtijevati da takvo uznemiravanje prestane te da mu se nadoknadi pretrpljena šteta. Podredno, a sukladno čl. 167. st. 1. ZV-a, ako treća osoba bespravno uznemirava vlasnika na drugi način, a ne oduzimanjem stvari, vlasnik može i putem suda zahtijevati da to uznemiravanje prestane (actio negatoria).

Buka koju tuženik proizvodi radom svog ugostiteljskog objekta, a koja se širi na nekretninu tužitelja, po svom opsegu i trajanju premašuje najviše dopuštene razine propisane Zakonom o zaštiti od buke i pripadajućim podzakonskim propisima, zbog čega se ne može smatrati dopuštenom imisijom koju bi tužitelj bio dužan trpjeti. Okolnost da tuženik za obavljanje ugostiteljske djelatnosti posjeduje odobrenja nadležnih tijela ne oslobađa ga obveze da tu djelatnost obavlja na način kojim se ne prelaze zakonom propisane granice buke, odnosno kojim se ne uznemirava vlasništvo susjeda.

7. Budući da je tuženik opisanim postupanjem bespravno povrijedio pravo vlasništva tužitelja, ispunjene su pretpostavke za usvajanje tužbenog zahtjeva iz ove tužbe. Tužitelj stoga podnosi ovu tužbu i predlaže da sud, nakon provedenog postupka, donese sljedeću

PRESUDU
I. Nalaže se tuženiku ...................... iz ......................, OIB: ......................, da odmah, a najkasnije u roku od 15 dana od dana pravomoćnosti presude, prestane uznemiravati tužitelja ...................... iz ......................, OIB: ......................, u izvršavanju njegova prava vlasništva na obiteljskoj kući sa okućnicom u ......................, na adresi ......................, koja je upisana u z.k. ul. .......... k.o. .............. kao č.k. br. .............., i to na način da: razinu buke koja iz njegova ugostiteljskog objekta (disco bara) na adresi .................... dopire do nekretnine tužitelja ograniči tako da ne prelazi najviše dopuštene razine buke propisane važećim propisima o zaštiti od buke za dan, večer i noć, za zonu u kojoj se nekretnine nalaze; tijekom emitiranja glazbe u ugostiteljskom objektu drži zatvorenima ulazna vrata i druge otvore lokala okrenute prema nekretnini tužitelja; poduzme sve potrebne i razumne mjere kako bi spriječio galamu gostiju te bučno pokretanje i rad motornih vozila na parkirnim mjestima uz među s nekretninom tužitelja, osobito u vremenu od 22,00 do 06,00 sati.

II. Tuženik je dužan tužitelju naknaditi parnični trošak, sve u roku od 15 dana.

PRIJEDLOG ZA ODREĐIVANJE PRIVREMENE MJERE

Tužitelj predlaže da sud, i prije pravomoćnog okončanja ovog postupka, sukladno čl. 346. i 347. Ovršnog zakona („Narodne novine" br. 112/12, 25/13, 93/14, 55/16, 73/17, 131/20, 114/22 i 6/24), odredi sljedeću privremenu mjeru:

Nalaže se tuženiku ...................... da do pravomoćnog okončanja parničnog postupka koji se pred ovim sudom vodi po tužbi tužitelja ...................... radi zaštite vlasništva od uznemiravanja, ograniči razinu buke koja iz njegova ugostiteljskog objekta na adresi .................... dopire do nekretnine tužitelja, tako da ista ne prelazi najviše dopuštene razine buke propisane važećim propisima o zaštiti od buke za noćno razdoblje, počevši od dana dostave rješenja o privremenoj mjeri tuženiku.

Tužitelj je vjerojatnim učinio postojanje svoje tražbine navodima i dokazima iz ove tužbe, kao i opasnost da bi bez određivanja privremene mjere trpio znatnu štetu zbog daljnjeg trajanja uznemiravanja tijekom trajanja parničnog postupka, s obzirom na to da se šteta koja tužitelju svakodnevno nastaje narušavanjem mira i odmora u noćnim satima ne može učinkovito naknaditi isplatom novca.

Tužitelj 

……………….
